Cuneiform Tablet Kt 90/k 136 (TPAK 1 7)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na a-šùr-mu-ta-bi₄-il₅ qí-bi₄-ma um-ma a-šur-SIPA-ma a-na tur₄-ḫu-mì-it né-tí-iq-ma pì-iṭ-ra-at ṭup-pì-im a-šar DUG-ṣí-lá-a-šur DUMU ḫi-na-a né-mu-ur-ma a-na KÙ.BABBAR 10 GÍN ša a-šùr-ba-ni e-na-šu il₅-mì-na-ma ṭup-pì-im lá ú-šé-ṣí-a-am ú a-na ṣé-ri-kà i-pu-ša-am um-ma šu-ut-ma i-na kà-ni-iš ṭup-pá-am ša kà-ri-im ni-lá-qé-a-am-ma ú ṭup-pì-ni e-ša-ni-im-ma kà-ru-um tur₄-ḫu-mì-it i-kà-na-kà-ni-a-tí a-na-kam ba-áb-ta-am i-šu-ma a-šu-mì ki-a-am ma-la wa-ra-dí e-ta-pá-áš a-bi₄ a-ta be-lí a-ta a-dí 5 u₄-me a-ma-kam wa-áš-ba-ku šu-ma a ḫa-qá ta-ta-lá-ak ṭup-pá-am ša i-dí-ku-bi₄-im DUMU a-šur-DUG a-na a-mu-a dí-in be-lí a-ta lá tí-de₈-e ki-ma KÙ.BABBAR 1 GÍN i-na qá-tí-a lá i-ba-ší-ú ú pu-ru-i lá i-ša-kà-an be-el a-ta